Държавен вестник, бр. 46, 2002 г., стр. 23

Б Р О Й  46
Д Ъ Р Ж А В Е Н   В Е С Т Н И К
С Т Р .  23
Чл. 30. (1) Издадените от комисията разре-
шения и лицензии се вписват в публични регис-
три, които се водят в комисията, и се публику-
ват в лицензионен бюлетин на комисията.
(2) Цените и тарифите се публикуват от съ-
ответното енергийно предприятие в един цент-
рален и в един местен всекидневник след ут-
върждаването им с решение от комисията.
(3) Общите условия в договорите за продаж-
ба на електрическа и топлинна енергия и при-
роден газ задължително се публикуват от съот-
ветното енергийно предприятие в един центра-
лен и в един местен всекидневник след одобря-
ването им с решение от комисията.
Г л а в а  т р е т а
АДМИНИСТРАЦИЯ НА ДЪРЖАВНАТА
КОМИСИЯ ЗА ЕНЕРГИЙНО РЕГУЛИРАНЕ
Раздел I
Общи положения
Чл. 31. (1) В своята дейност комисията се
подпомага от администрация, организирана в
дирекции.
(2) Общата численост на администрацията, в
т. ч. членовете на комисията, е 85 щатни бройки,
разпределени по звена съгласно приложението.
(3) С решение на комисията могат да се съз-
дават, преобразуват и закриват отдели и секто-
ри в рамките на дирекциите.
(4) Функционалните връзки на звената на ад-
министрацията се определят с вътрешни правила
за работа в администрацията, приети от комиси-
ята по предложение на главния секретар.
Чл. 32. Комисията може да привлича висо-
коквалифицирани външни сътрудници и кон-
султанти.
Чл. 33. (1) Държавните служители и лицата,
работещи по трудово правоотношение в адми-
нистрацията, изпълняват възложените им за-
дачи точно, добросъвестно и безпристрастно в
съответствие със законите на страната и пра-
вилника и отговарят за изпълнението им пред
прекия си ръководител съобразно длъжностните
си характеристики.
(2) Служителите и другите лица, участващи
в дейността на комисията, са длъжни да пазят
служебната тайна.
(3) Служителите при встъпването си в длъж-
ност подписват декларация, че ще пазят слу-
жебната тайна. Съдържанието на декларация-
та се определя с решение на комисията.
Чл. 34. Дирекциите се ръководят от дирек-
тори, които организират, контролират, плани-
рат, координират, отчитат се и носят отговор-
ност за дейността и за изпълнението на задачи-
те на съответната дирекция съгласно определе-
ните в правилника функции.
Раздел II
Главен секретар
Чл. 35. (1) Административното ръководст-
во на администрацията се осъществява от гла-
вен секретар, назначаван от председателя за
срок 5 години.
(2) Главният секретар организира, коорди-
нира и контролира дейността на администра-
цията.
(3) Главният секретар:
 1. организира подготовката на заседанията
на комисията, като осъществява координация-
та и контрола по подготовката на материалите
за разглеждането им;
 2. предлага на председателя за утвърждава-
не проект на дневен ред за заседанията на ко-
мисията;
3. оказва съдействие на членовете на коми-
сията при изпълнение на техните задължения;
4. отговаря за условията на работа на коми-
сията и на нейната администрация и за органи-
зационно-техническото обслужване на звената
в администрацията;
5. организира разпределянето на задачите
за изпълнение между административните зве-
на на комисията;
6. организира, контролира и отговаря за ра-
ботата с документите, регистрите и архива на
комисията, за съхраняването им и за опазване-
то на служебната тайна;
7. съхранява протоколите от заседанията на
комисията и оригиналите на решенията є заед-
но с документите към тях;
8. осъществява общия контрол по изпълне-
нието на възложените задачи, произтичащи от
решенията на комисията и от заповедите на
председателя;
 9. координира и контролира дейността по
стопанисването и управлението на държавната
собственост, предоставена на комисията;
 10. изготвя ежегоден доклад за състоянието
на администрацията и след утвърждаването му
от комисията го представя на министъра на
държавната администрация;
 11. осъществява контакти с министерства-
та и другите администрации на изпълнителна-
та власт, като координира оперативното взаи-
модействие на администрацията на комисията
с администрациите в системата на изпълнител-
ната власт и с неправителствени организации;
 12. изпълнява и други задачи, възложени му
от комисията чрез председателя.
(4) При отсъствие на главния секретар него-
вите функции за всеки конкретен случай се из-
пълняват от определен от председателя на ко-
мисията директор на дирекция.
Раздел III
Структура и функции на администрацията и
на административните звена
Чл. 36. Според разпределението на дейнос-
тите, които извършва при подпомагане дейност-
та на комисията, администрацията е обща и
специализирана.
Чл. 37. (1) Общата администрация подпома-
га технически дейността на комисията и на
специализираната администрация и е органи-
зирана в дирекция “Административно, финан-
сово и информационно обслужване и междуна-
родно сътрудничество”.